Tesourie gee R10 miljard vir SALArgieffoto Die Nasionale Tesourie het ingestem om ŉ spesiale toewysing van R10 miljard voor die einde van September aan die SAL oor te betaal. “Ons het besluit dit sal R10 miljard wees, want dit sal alles dek,” het direkteur-generaal Dondo Mogajane Woensdag aan LP’s gesê tydens ŉ konferensie oor die lugredery se jongste kwartaallikse verslag. ŉ Wetsontwerp sal tydens ŉ spesiale sitting ingedien word en Mogajane het gesê hy hoop die wetgewer sal dié maatreël goedkeur, en het bygevoeg die tesourie sal gedwing word om na ŉ “plan B” te kyk indien LP’s weier om dit te ondersteun. Mogajane het gesê nege krediteure het ingestem om die skuld te laat oorstaan wat aan die einde van die maand betaalbaar is, terwyl Citibank ingestem het om ŉ deel van die R1,761 miljard, wat op die 30ste betaalbaar is, uit te stel. Die SAL maak steun op regeringswaarborge van R20 miljard en die regering moes in Julie help om sy skuld te dek. Die tesourie het vroeër vanjaar R2,2 miljard aan Standard Charter oorbetaal, met geld wat uit die regering se noodfonds geneem is.